<prompt> Ngwala go tšwela pele ga serapa se - Antony o feditše marega a 42 B.C.E. kua Athene, moo a ilego a buša ka seatla se se bulegilego go metse ya Gerika. Ka ge a be a tsebatšwa e le philhellene Mogwera wa dilo ka moka tša Segerika, Antony o ile a thekga setšo sa Segerika e le gore a hwetše go botega ga badudi ba Bohlabela bja Gerika. O be a e-ba gona menyanyeng le ditirelong tša bodumedi, go akaretša le go tsenywa ka gare ga Eleusinian Mysteries, e lego sehlotswana sa sephiri seo se bego se ineetše borapeding bja medimogadi Demeter le Persephone. Go thoma ka 41 B.C., o ile a phatša Lewatle la Aegean go ya Anatolia, a tlogela mogwera wa gagwe Lucius Marcius Censorius e le mmuši wa Matsedonia le Akaya. Ge a fihla Efeso kua Asia, Antony o ile a rapelwa e le modimo Dionysus yo a tswetšwego lefsa. O ile a nyaka metšhelo e boima go tšwa metseng ya ba-Helene e le tefo bakeng sa melao ya gagwe ya go thekga setšo sa ba-Gerika, eupša o ile a lokolla metse yeo e ilego ya dula e botegela Kesara nakong ya ntwa ya selegae gomme a lefelela metse yeo e ilego ya tlaišwa ke babolai ba Kesara  <response>: , go akaretša le Rhodes, Lycia le Tarsus. O ile a lebalela bahlomphegi ka moka ba Roma bao ba bego ba dula ka Bohlabela bao ba bego ba thekgile morero wa Optimate, ka ntle le babolai ba Kesara. 